《玉华杂咏七首 其七 鹤舟》
明代·陆深

买得青田种，相携共一舟。碧箫吹夜月，飞度百花洲。

借问华亭唳，何如赤壁游。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。